b'\n_START_ARTICLE_\nKalvarijos-Budzisko pasienio punktas\n_START_PARAGRAPH_\nKalvarijos-Budzisko pasienio punktas (lenk. Przej\xc5\x9bcie graniczne Budzisko-Kalvarija) - buv\xc4\x99s Lietuvos-Lenkijos valstybin\xc4\x97s sienos pasienio punktas \xc5\xa1alia Kalvarijos, Kalvarijos savivaldyb\xc4\x97je, Marijampol\xc4\x97s apskrityje i\xc5\xa1 Lietuvos pus\xc4\x97s ir \xc5\xa1alia Budzisko, Palenk\xc4\x97s vaivadijoje, Suvalk\xc5\xb3 apskrityje, \xc5\xa0ipli\xc5\xa1k\xc4\x97s vals\xc4\x8diuje i\xc5\xa1 Lenkijos pus\xc4\x97s. Per pasienio punkt\xc4\x85 eina kelias E67 (Via Baltica). Tai buvo did\xc5\xbeiausias ir labiausiai apkrautas pasienio punktas tarp Lietuvos ir Lenkijos. Kol dar veik\xc4\x97 sienos patikra per dien\xc4\x85 prava\xc5\xbeiuodavo apie 5000 automobili\xc5\xb3 ir apie 1000 sunkve\xc5\xbeimi\xc5\xb3. 2007 m. gruod\xc5\xbeio 21 d. \xc4\xafgyvendinant \xc5\xa0engeno sutart\xc4\xaf pasienio patikra buvo panaikinta.'